La delegació d’Esports prepara el 1er Torneig Inclusiu Eurosanex
23 de novembre 2017

![](/media/3vydc1m4/44cartel_torneo-inclusivo-eurosanex_cuerpo.jpg)

Divendres que ve, 8 de desembre, tindrà lloc en l'estadi Fornás del CD Acer, en el Port de Sagunt, el 1er Torneig Inclusiu de Eurosanex. L'esdeveniment està destinat a la integració en l'esport de persones amb diversitat funcional, amb la finalitat que gaudisquen de l'esport i passen una bona estona juntament amb jugadors de grans clubs. Per açò, esta activitat s'ocupa de crear una jornada de convivència entre els participants, de manera que es conega, establisquen llaços d'amistat i, sobretot, que ho passen ben practicant esport.

Este projecte sorgix de l'organització de l'empresa Eurosanex en col·laboració del CD Acer i l'Ajuntament de Sagunt. A més, compten amb el suport de la fundació Espurna de Gandia i els equips Valencia CF, Levante UD, Córdoba CF, FBCD Catarroja, Villa-real CF i el Mislata Cf. Esta és la primera edició del torneig que es realitza, però els organitzadors esperen una bona acceptació i participació per part dels assistents.

El torneig tindrà una estructura de cinc equips dividits en dos grups. Durant el dia, i a mesura que se succeïsquen els partits, tan sols es classificaran els dos primers equips de cada grup. La fase de grups serà pel matí, des de les 9.00 h. fins a les 14.00 h., i es jugaran partits de 20 minuts dividits en dos parts de 10 minuts. Després de menjar, que serà per a tots els participants en l'esdeveniment, es disputaran les finals, des de les 16.30 h. fins a les 18.15 h. En el cas de les finals, cada meitat del partit durarà 15 minuts. A més, a les 12.00 h. tindrà lloc una rifa, on les paperetes tindran un preu de 2 euros.

La inscripció al torneig és lliure, gratuïta i no hi ha límit d'edat en la inscripció, ja que té com a objectiu arribar al major nombre de persones possible. A més, durant l'esdeveniment també es realitzaran activitats infantils i un torneig de futbol 3x3 per a xiquets d'entre 5 a 14 anys amb l'objectiu de donar caràcter de jornada de convivència a l'activitat.

Per a aconseguir el màxim nombre d'assistents i assegurar una major repercussió en l'esdeveniment, tots els participants seran obsequiats amb un premi per la seua assistència: podran triar entre una sessió de tecnificació de futbol en l'estadi Fornás o una classe de ball gratuïta en l'acadèmia En Movimiento de Puçol.

*   [](http://www.facebook.com/sharer.php?u=https://aytosagunto.es/va/actualitat/la-delegacio-d-esports-prepara-el-1er-torneig-inclusiu-eurosanex/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-d-esports-prepara-el-1er-torneig-inclusiu-eurosanex/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-d-esports-prepara-el-1er-torneig-inclusiu-eurosanex/ "Linked In")
*   [](mailto:?body=https://aytosagunto.es/va/actualitat/la-delegacio-d-esports-prepara-el-1er-torneig-inclusiu-eurosanex/)